Vele Srakane
Vele Srakane (talijanski: Canidole Grande) je otok u Jadranskom moru u Hrvatskoj, koji administrativno podpada pod grad Mali Lošinj u 
Primorsko-goranskoj županiji.

Karakteristike 
Vele Srakane imaju svega 1,18 km², najviši vrh je brdo Vela straža visoko 60 metara, a dužina njegove obale iznosi 7,441 km.

Otok je dug 2,5 km u smjeru sjeverozapad-jugoistok on leži zapadno od Lošinja, između Unija i Suska, nešto južnije leži manji otočić blizanac Male Srakane. 

Najsjevernija i najzapadnija točka otoka je rt Vela Straža, a najjužnija i najistočnija - rt Žaplić.
Vele Srakane su udaljene od Unija 2 km, a od Lošinja 3,5 km.

Na otoku postoji samo jedno istoimeno naselje, koje leži u unutrašnjosti, u kom živi samo 8 stalnih stanovnika, još do 1960-ih u njemu je živjelo stotinjak stanovnika koji su se bavili ovčarstvom.

Vele Srakane imaju vrlo nepristupačnu krševitu obalu bez zaštićenih uvala.

Vele Srakane su naseljene još od paleolita, o čemu svjedoči arheološko nalazište gradina na brdu Vela straža.

Transport 

Do otoka koji danas ima dok u uvali Gornja Trata, postoji stalna brodska veza (Mali Lošinj - Unije-Susak), ali se iskrcavanje (i ukrcavanje) mora najaviti posadi.

Izvori

Vanjske veze 

 srakane/ Karta otaka Vele Srakane 
Kvarnerski otoci
Otoci u Hrvatskoj